
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 95 

23 Απριλίου 2012 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

46. Τροποποίηση του π.δ. 77/1988 (Α' 33) κατ’ εφαρμογή 
της Πράξης Αναθεώρησης της Σύμβασης για τη χο¬ 


ρήγηση των ευρωπαϊκών διπλωμάτων ευρεσιτεχνί¬ 
ας της 29ης Νοεμβρίου 2000 που κυρώθηκε με το 
ν. 3396/2005 (Α'246). 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις Σφαλμάτων στο Π.Δ. 37/2012 αρμοδιό¬ 
τητας Υπουργείου Προστασίας του Πολίτη. 2 

ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 46 
Τροποποίηση του π.δ. 77/1988 (Α' 33) κατ’ εφαρμογή 
της Πράξης Αναθεώρησης της Σύμβασης για τη χο¬ 
ρήγηση των ευρωπαϊκών διπλωμάτων ευρεσιτεχνί¬ 
ας της 29ης Νοεμβρίου 2000 που κυρώθηκε με το 
ν. 3396/2005 (Α' 246). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 23, παράγραφος 10 του 
ν. 1733/1987 «Μεταφορά τεχνολογίας, εφευρέσεις, τε¬ 
χνολογική καινοτομία και σύσταση Επιτροπής Ατομικής 
Ενέργειας» (Α' 171). 

2. Τις διατάξεις του άρθρου 8 παρ. 1 του π.δ. 189/2009 
«Καθορισμός και ανακατανομή αρμοδιοτήτων των 
Υπουργείων» (Α' 221), όπως αντικαταστάθηκε με το 
άρθρο 4 του π.δ. 24/2010 «Ανακαθορισμός των αρ¬ 
μοδιοτήτων των Υπουργείων και τροποποιήσεις του 
π.δ. 189/2009» (Α' 56). 

3. Τις διατάξεις του άρθρου 90 του Κώδικα για την 
κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α' 98). 

4. Το π.δ. 22/2012 «Διορισμός Υπουργών και Υφυπουρ¬ 
γού» (Α' 47). 

5. Το γεγονός ότι από τις διατάξεις του παρόντος 
Προεδρικού Διατάγματος δεν προκαλείται δαπάνη σε 
βάρος του κρατικού προϋπολογισμού. 


6. Τις με αριθμό 236/2009 και 261/2011 γνωμοδοτή¬ 
σεις του Συμβουλίου της Επικράτειας με πρόταση του 
Υπουργού Παιδείας, Δια Βίου Μάθησης και Θρησκευ¬ 
μάτων, αποφασίζουμε: 

Άρθρο 1 

Το άρθρο 2 του π.δ. 77/1988 αντικαθίσταται ως εξής: 

«Άρθρο 2 Ορισμοί 

Για την εφαρμογή του παρόντος προεδρικού διατάγ¬ 
ματος νοούνται: 

α. Ως «Ο.Β.Ι.», ο Οργανισμός Βιομηχανικής Ιδιοκτησίας, 
που εδρεύει στην Αθήνα, (άρθρο 1, ν. 1733/1987). 

β. Ως «Σύμβαση», η σύμβαση για τη χορήγηση ευρω¬ 
παϊκών διπλωμάτων ευρεσιτεχνίας που κυρώθηκε από 
την Ελλάδα με το ν. 1607/1986 (Α' 85). 

γ. Ως «Πράξη Αναθεώρησης», η Πράξη Αναθεώρησης 
της Σύμβασης για τη χορήγηση των ευρωπαϊκών δι¬ 
πλωμάτων ευρεσιτεχνίας (Σύμβαση για το ευρωπαϊ¬ 
κό δίπλωμα ευρεσιτεχνίας της 5ης Οκτωβρίου 1973, η 
οποία τροποποιήθηκε στις 17 Δεκεμβρίου 1991) της 29ης 
Νοεμβρίου 2000 που κυρώθηκε από την Ελλάδα με το 
ν. 3396/2005 (Α' 246). 

δ. Ως «ΕΟΔΕ», ο Ευρωπαϊκός Οργανισμός Διπλωμάτων 
Ευρεσιτεχνίας, όπως ορίζεται στη Σύμβαση, όπως αύτη 
τροποποιήθηκε με την Πράξη Αναθεώρησης. 

ε. Ως «ΕΓΔΕ», το Ευρωπαϊκό Γραφείο Διπλωμάτων 
Ευρεσιτεχνίας, όπως ορίζεται στη Σύμβαση, όπως αύτη 
τροποποιήθηκε με την Πράξη Αναθεώρησης. 

στ. Ως «ευρωπαϊκή αίτηση», η αίτηση για χορήγηση 
ευρωπαϊκού διπλώματος ευρεσιτεχνίας. 

ζ. Ως «ΕΔΒΙ», το Ειδικό Δελτίο Βιομηχανικής Ιδιοκτη¬ 
σίας που εκδίδει ο Ο.Β.Ι. (άρθρο 4 ν. 1733/1987). 

η. Ως «βεβαιωμένη μετάφραση», η μετάφραση που 
έγινε από δικηγόρο ή αρχή που έχει το δικαίωμα να 
επικυρώνει μεταφράσεις». 

Άρθρο 2 

Το άρθρο 4 του π.δ. 77/1988 αντικαθίσταται ως εξής: 

«Άρθρο 4 

Γλώσσα της αίτησης 

1. Η αίτηση για χορήγηση ευρωπαϊκού διπλώματος 
ευρεσιτεχνίας συντάσσεται σε οποιαδήποτε γλώσσα. 

Σε περίπτωση που η αίτηση δεν έχει συνταχθεί σε μία 
από τις επίσημες γλώσσες του ΕΓΔΕ, δηλαδή γερμα¬ 
νικά, αγγλικά ή γαλλικά, μεταφράζεται σε μία από τις 
επίσημες αυτές γλώσσες, σύμφωνα με τις διατάξεις 
της Σύμβασης, όπως αυτή τροποποιήθηκε με την Πράξη 
Αναθεώρησης. 

2. Τα φυσικά ή νομικά πρόσωπα που έχουν την κατοι¬ 
κία ή την έδρα τους στην Ελλάδα καθώς και οι'Ελληνες 
υπήκοοι που κατοικούν στο εξωτερικό και καταθέτουν 
στο ΕΓ ΔΕ ορισμένα έγγραφα στα ελληνικά, δικαιούνται 
έκπτωση επί των οφειλομένων τελών σύμφωνα με τις 
διατάξεις της Σύμβασης, όπως αυτή τροποποιήθηκε με 
την Πράξη Αναθεώρησης». 

Άρθρο 3 

Το άρθρο 5 του π.δ. 77/1988 αντικαθίσταται ως εξής: 

«Αρθρο 5 

Έγγραφα της αίτησης 

Η ευρωπαϊκή αίτηση πρέπει να περιλαμβάνει τουλά¬ 
χιστον τα παρακάτω έγγραφα: 

α. Δήλωση σύμφωνα με την οποία ζητείται η χορήγηση 
ευρωπαϊκού διπλώματος ευρεσιτεχνίας. 

β. Στοιχεία που βεβαιώνουν την ταυτότητα του αι- 
τούντος ή στοιχεία που επιτρέπουν την επικοινωνία 
μαζί του. 

γ. Περιγραφή της εφεύρεσης ή αναφορά σε προηγού¬ 
μενη κατατεθείσα αίτηση για χορήγηση διπλώματος 
ευρεσιτεχνίας». 

Άρθρο 4 

Μετά το άρθρο 5 του π.δ. 77/1988 προστίθεται άρθρο 5α 
ως εξής: 

«Αρθρο 5α 

Δικαίωμα Προτεραιότητας 

1. Σύμφωνα με το άρθρο 87 της Σύμβασης, όπως τρο¬ 
ποποιήθηκε με το άρθρο 1 παρ. 34 της Πράξης Αναθε¬ 
ώρησης, στα πλαίσια της διαδικασίας για χορήγηση 
ευρωπαϊκού διπλώματος ευρεσιτεχνίας, το δικαίωμα 
προτεραιότητας που απολαμβάνει ο καταθέτης ή ο 
δικαιούχος της αίτησης, αφορά κάθε προηγούμενη κα¬ 
νονική κατάθεση, είτε αυτή έγινε σ’ ένα Κράτος μέλος 
της Σύμβασης των Παρισίων «Περί προστασίας της Βι¬ 
ομηχανικής Ιδιοκτησίας» της 20ης Μαρτίου 1883 (όπως 
αυτή έχει αναθεωρηθεί) και η οποία κυρώθηκε με το 
άρθρο πρώτο του ν. 213/1975 (Α' 258) «Περί κυρώσε- 
ως της Διεθνούς Συμβάσεως των Παρισίων του 1883 
«περί προστασίας της Βιομηχανικής Ιδιοκτησίας» ως 
αύτη ανεθεωρήθη εν Στοκχόλμη την 14η Ιουλίου 1967», 
είτε σ’ ένα Κράτος μέλος του Παγκόσμιου Οργανισμού 
Εμπορίου. 

2. Κατ’ εφαρμογή των άρθρων 1 και 3 της Συμφωνίας 
για τα δικαιώματα πνευματικής ιδιοκτησίας στον τομέα 
του εμπορίου που περιέχεται στον ν. 2290/1995 «Κύρωση 
της Τελικής Πράξης που περιλαμβάνει τα αποτελέσμα¬ 
τα των πολυμερών εμπορικών διαπραγματεύσεων στα 
πλαίσια του Γύρου Ουρουγουάης» (Α' 28), η παραπάνω 
παράγραφος 1 για λόγους αμοιβαιότητας και ισότητας 
μεταχείρισης εφαρμόζεται και στην περίπτωση που γί¬ 
νεται επίκληση του δικαιώματος προτεραιότητας κατά 
τη διαδικασία κατάθεσης αιτήσεων για χορήγηση δι¬ 
πλώματος ευρεσιτεχνίας ή υποδείγματος χρησιμότητας 
στον Ο.Β.Ι., σύμφωνα με τον ν. 1733/1987». 


Άρθρο 5 

Η παράγραφος 3 του άρθρου 9 του π.δ. 77/1988 αντι¬ 
καθίσταται ως εξής: 

«3. Η μετάφραση και τα έγγραφα που επισυνάπτονται 
σ’ αυτή γίνονται δεκτά από τον Ο.Β.Ι. εφόσον πληρούν 
τις τυπικές προϋποθέσεις παρουσίασης σχεδίων και 
εγγράφων των άρθρων 8 και 9 της υπ’ αριθμ. 15928/ 
ΕΦΑ/1253/24.12.1987 αποφάσεως του Υπουργού Βιομη¬ 
χανίας, Ενέργειας και Τεχνολογίας «Κατάθεση αίτησης 
για χορήγηση διπλώματος ευρεσιτεχνίας ή πιστοποιητι¬ 
κού υποδείγματος χρησιμότητας στον Ο.Β.Ι. και τήρηση 
Βιβλίων» (Β' 778)». 

Άρθρο 6 

Μετά το άρθρο 10 του π.δ. 77/1988 προστίθεται άρθρο 10α 
ως εξής: 

«Αρθρο 10α 

Περιορισμός ή ανάκληση της προσωρινής προστασίας 

Η προσωρινή προστασία που ορίζεται στο άρθρο 10 
του παρόντος διατάγματος δεν παράγει αποτελέσματα, 
εάν το ευρωπαϊκό δίπλωμα ευρεσιτεχνίας έχει ανα¬ 
κληθεί ή περιοριστεί σύμφωνα με τις διαδικασίες των 
ενστάσεων, του περιορισμού ή της ανάκλησης ενώπιον 
του ΕΓΔΕ». 

Άρθρο 7 

Η παράγραφος 2 του άρθρου 12 του π.δ. 77/1988 αντι¬ 
καθίσταται ως εξής: 

«2. Η μετάφραση και τα έγγραφα που επισυνάπτονται 
σ’ αυτή γίνονται δεκτά από τον Ο.Β.Ι. εφόσον πληρούν 
τις τυπικές προϋποθέσεις παρουσίασης σχεδίων και 
εγγράφων των άρθρων 8 και 9 της υπ. αριθμ. 15928/ 
ΕΦΑ/1253/24.12.1987 αποφάσεως του Υπουργού Βιομη¬ 
χανίας, Ενέργειας και Τεχνολογίας». 

Άρθρο 8 

Μετά το άρθρο 12 του π.δ. 77/1988 προστίθεται άρθρο 12α 
ως εξής: 

«Αρθρο 12α 

Κατάθεση μετάφρασης κειμένου περιορισμού 
ή ανάκλησης ευρωπαϊκού διπλώματος ευρεσιτεχνίας 

1. Μέσα σε τρεις μήνες από την ημερομηνία δημοσί¬ 
ευσης στο Ευρωπαϊκό Δελτίο Διπλωμάτων Ευρεσιτε¬ 
χνίας της ανακοίνωσης της απόφασης νια περιορισμό ή 
ανάκληση του ευρωπαϊκού διπλώματος ευρεσιτεχνίας, 
ο δικαιούχος του ευρωπαϊκού διπλώματος οφείλει να 
καταθέσει στον Ο.Β.Ι. τη βεβαιωμένη μετάφραση του 
κειμένου με βάση το οποίο το ΕΓ ΔΕ περιόρισε ή ανα¬ 
κάλεσε το ευρωπαϊκό δίπλωμα ευρεσιτεχνίας με ορισμό 
την Ελλάδα. 

2. Εάν παρέλθει άπρακτη η προθεσμία της παραγρά¬ 
φου 1, το ευρωπαϊκό δίπλωμα ευρεσιτεχνίας θεωρείται 
αυτοδικαίως ότι δεν έχει εξυπαρχής ισχύ στην ελληνική 
επικράτεια. 

3. Η μετάφραση της παραπάνω παραγράφου 1 κατατί¬ 
θεται στον Ο.Β.Ι. μόνον εφόσον το ευρωπαϊκό δίπλωμα 
ευρεσιτεχνίας ισχύει στην Ελλάδα, κατ’ εφαρμογή του 
άρθρου 23 παρ. 4 του ν. 1733/1987 και του άρθρου 11 του 
παρόντος διατάγματος και δεν έχει δημοσιευθεί πράξη 
έκπτωσης, σύμφωνα με το άρθρο 16 του ν. 1733/1987. 

4. Για την κατάθεση της μετάφρασης της παραπάνω 
παραγράφου 1 στον Ο.Β.Ι., καθώς και για τη δημοσίευση 
της στο ΕΔΒΙ εφαρμόζονται αντίστοιχα οι διατάξεις των 
άρθρων 12 και 13 του παρόντος. 

5. Για την αυθεντικότητα του κειμένου της παραπάνω 
παραγράφου 1 εφαρμόζονται τα άρθρα 14 και 15 του 
παρόντος. 

6. Σε περίπτωση δημοσίευσης πράξης έκπτωσης, σύμ¬ 
φωνα με το άρθρο 16 του ν. 1733/1987 πριν την ημερο¬ 
μηνία δημοσίευσης στο Ευρωπαϊκό Δελτίο Διπλωμά¬ 
των Ευρεσιτεχνίας της ανακοίνωσης της απόφασης για 
περιορισμό ή ανάκληση του ευρωπαϊκού διπλώματος 
ευρεσιτεχνίας, ο Ο.Β.Ι. εγγράφει αυτεπαγγέλτως στο 
Μητρώο διπλωμάτων ευρεσιτεχνίας, Τεύχος Β' με την 
ένδειξη «Ευρωπαϊκό», την ανακοίνωση της απόφασης 
του ΕΓΔΕ για περιορισμό ή ανάκληση του ευρωπαϊκού 
διπλώματος ευρεσιτεχνίας. Στοιχεία της ανακοίνωσης 
αυτής δημοσιεύονται στο ΕΔΒΙ. 

7. Η απόφαση για περιορισμό ή ανάκληση του ευρωπα¬ 
ϊκού διπλώματος ευρεσιτεχνίας παράγει αποτελέσμα¬ 
τα από την ημερομηνία δημοσίευσης στο Ευρωπαϊκό 
Δελτίο Διπλωμάτων Ευρεσιτεχνίας της ανακοίνωσης 
της απόφασης. 

8. Το ευρωπαϊκό δίπλωμα ευρεσιτεχνίας θεωρείται ότι 
εξυπαρχής δεν έχει εν μέρει ή εν όλω τα αποτελέσματα 
που προβλέπονται στο άρθρο 64 της Σύμβασης, όπως 
αυτή τροποποιήθηκε με την Πράξη Αναθεώρησης, εάν 
για το δίπλωμα αυτό έχει δημοσιευτεί απόφαση για 
περιορισμό ή ανάκληση αντίστοιχα, σύμφωνα με την 
προηγούμενη παράγραφο. 

9. Κατά τα λοιπά εφαρμόζονται οι διατάξεις του πα¬ 
ρόντος διατάγματος». 

Άρθρο 9 

Μετά το άρθρο 18 του π.δ.77/1988 προστίθεται άρθρο 18α 
ως εξής: 

«Άρθρο 18α 

Αναδρομική καταβολή ετησίων τελών 

1. Σε περίπτωση αποδοχής από το Ανώτατο Συμβού¬ 
λιο Προσφυγών του ΕΓΔΕ αίτησης για επανεξέταση 
προηγούμενης απόφασης του Συμβουλίου Προσφυγών 
από το θίγόμενο διάδικο, σύμφωνα με το άρθρο 112α 
της Σύμβασης, όπως προστέθηκε με το άρθρο 1 παρ. 55 
της Πράξης Αναθεώρησης, και αναβίωσης με νεότε¬ 
ρη απόφαση του Συμβουλίου Προσφυγών του ΕΓΔΕ 
ανακληθέντος ευρωπαϊκού διπλώματος ευρεσιτεχνίας, 
καταβάλλονται στον Ο.Β.Ι. τα οφειλόμενα ετήσια τέλη 
των προηγούμενων ετών προστασίας μαζί με τις νόμι¬ 
μες προσαυξήσεις. 

2. Η καταβολή των παραπάνω οφειλομένων τελών γί¬ 
νεται κατά τους όρους και τη διαδικασία των άρθρων 2 
παρ. 10 περ. ζ και 24 του ν. 1733/1987 και τα ποσά αντι¬ 
στοιχούν σ’ αυτά που καταβάλλονται σε περίπτωση εκ¬ 
πρόθεσμης καταβολής, σύμφωνα με το άρθρο 24 παρ. 2 
τελευταίο εδάφιο, του ν. 1733/1987. 

3. Ο Ο.Β.Ι. εγγράφει στο Μητρώο διπλωμάτων ευρε¬ 
σιτεχνίας Τεύχος Β', με την ένδειξη «Ευρωπαϊκό», την 
ανακοίνωση της απόφασης του ΕΓ ΔΕ για αναβίωση του 
ευρωπαϊκού διπλώματος ευρεσιτεχνίας. Στοιχεία της 
ανακοίνωσης αυτής δημοσιεύονται στο ΕΔΒΙ». 

Άρθρο 10 

Η περίπτωση β του άρθρου 20 του π.δ. 77/1988 αντι¬ 
καθίσταται ως εξής: 

«β. Η ευρωπαϊκή αίτηση κατατέθηκε στα ελληνικά και 
η μετάφρασή της, σύμφωνα με το άρθρο 14 παρ. 2 της 
Σύμβασης, όπως τροποποιήθηκε με το άρθρο 1 παρ. 3 
της Πράξης Αναθεώρησης, δεν κατατέθηκε στο ΕΓΔΕ 


μέσα σε προθεσμία δύο μηνών από την ημερομηνία 
κατάθεσης της αίτησης για χορήγηση ευρωπαϊκού δι¬ 
πλώματος ευρεσιτεχνίας». 

Άρθρο 11 

Το δεύτερο εδάφιο της πρώτης παραγράφου του άρ¬ 
θρου 21 του π.δ. 77/1988 αντικαθίσταται ως εξής: 

«Τα άρθρα 135 και 137 της Σύμβασης, όπως τροπο¬ 
ποιήθηκαν με τις παραγράφους 72 και 74, αντιστοίχως, 
του άρθρου 1 της Πράξης Αναθεώρησης εφαρμόζονται 
αναλόγως». 

Άρθρο 12 

Η παράγραφος 1 του άρθρου 23 του π.δ. 77/1988 αντι¬ 
καθίσταται ως εξής: 

«1. Ο Ο.Β.Ι. εγγράφει στο Μητρώο διπλωμάτων ευρε¬ 
σιτεχνίας, Τεύχος Β', με την ένδειξη «Ευρωπαϊκό» τα 
στοιχεία που αφορούν τα ευρωπαϊκά διπλώματα και 
αναφέρονται στο Ευρωπαϊκό Μητρώο διπλωμάτων ευ¬ 
ρεσιτεχνίας, σύμφωνα με το άρθρο 127 της Σύμβασης, 
όπως τροποποιήθηκε με το άρθρο 1 παρ. 65 της Πράξης 
Αναθεώρησης». 

Άρθρο 13 

Μετά το άρθρο 23 του π.δ. 77/1988 προστίθεται άρθρο 23α 
ως εξής: 

«Άρθρο 23α 

Βεβαίωση εγγραφής στο Μητρώο 

1. Ο Ο.Β.Ι. χορηγεί στο δικαιούχο του πιστοποιητικού 
κατάθεσης μετάφρασης ευρωπαϊκού διπλώματος ευρε¬ 
σιτεχνίας επικυρωμένο αντίγραφο της καταχώρησης και 
των τυχών μεταβολών στο ιδιοκτησιακό καθεστώς του 
πιστοποιητικού, από το Μητρώο διπλωμάτων ευρεσιτε¬ 
χνίας, Τεύχος Β', με την ένδειξη «Ευρωπαϊκό» που τηρεί 
ο Οργανισμός. Το επικυρωμένο αντίγραφο συνοδεύεται 
από τις αντίστοιχες δημοσιεύσεις στο ΕΔΒΙ. 

2. Το επικυρωμένο αντίγραφο της παραπάνω παρα¬ 
γράφου 1, που φέρει τον τίτλο «Βεβαίωση εγγραφής στα 
Μητρώα του Ο.Β.Ι.», χορηγείται αυθημερόν για χρήση 
ενώπιον του ΕΓΔΕ στα πλαίσια της διαδικασίας πε¬ 
ριορισμού ή ανάκλησης του ευρωπαϊκού διπλώματος 
ευρεσιτεχνίας. 

3. Το επικυρωμένο αντίγραφο της παραπάνω παρα¬ 
γράφου 1 συνοδεύεται από τη μετάφραση του στην 
αγγλική γλώσσα, από τις υπηρεσίες του Ο.Β.Ι.». 

Άρθρο 14 

Έναρξη ισχύος 

Με την επιφύλαξη των μεταβατικών διατάξεων του 
άρθρου 7 της Πράξης Αναθεώρησης, το παρόν Προ¬ 
εδρικό Διάταγμα ισχύει από την ημερομηνία έναρξης 
ισχύος της Πράξης Αναθεώρησης, δηλαδή από την 13η 
Δεκεμβρίου 2007. 

Στον Υπουργό Παιδείας, Δια Βίου Μάθησης και θρη¬ 
σκευμάτων αναθέτουμε τη δημοσίευση του παρόντος 
διατάγματος στην Εφημερίδα της Κυβερνήσεως και 
την εκτέλεσή του. 

Αθήνα, 10 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΜΠΑΜΠΙΝΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο ΦΕΚ 75/τ.Α/9.4.2012 στο οποίο δημοσιεύθηκε το 
Π.Δ. 37 με θέμα «Καταστάσεις προσωπικού Λιμενικού 
Σώματος - Ελληνικής Ακτοφυλακής», διορθώνονται: 

Σελίδα 2024: 

Από το εσφαλμένο: 

«ορμονικές θέσεις», 
στο ορθό: 

«οργανικές θέσεις». 

Από το εσφαλμένο: 

«του ατόμου», 
στο ορθό: 

«του νόμου». 

Σελίδα 2025: 

Από το εσφαλμένο: 

«αθροιστικά με:», 
στο ορθό: 

«αθροιστικά με». 

Στη σελίδα 2027: 

Από το εσφαλμένο: 

«Α.Σ.-ΕΑ.ΑΚΤ.», 

στο ορθό: «Α.Σ.-ΕΑ.ΑΚΤ.». 


Στη σελίδα 2028: 

Από το εσφαλμένο: 

«σε δημόσιοι κέντρα», 
στο ορθό: 

«σε δημόσια κέντρα». 

Στη σελίδα 2029: 

Από το εσφαλμένο: 

«εξοφλήθηκε», 
στο ορθό: 

«επιβλήθηκε». 

Από το εσφαλμένο: 

«αλλαγές του», 
στο ορθό: 

«αλλαγής του». 

Από το εσφαλμένο: 

«εδαφικές», 
στο ορθό: 

«εδαφικής». 

Από το εσφαλμένο: 

«αξιωματικοί Λ.Σ.-ΕΛ.ΑΚΤ», 
στο ορθό: 

«Υπαξιωματικοί Λ.Σ.-ΕΛ.ΑΚΤ». 

(Από το Εθνικό Τυπογραφείο) 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

